Atspindys
Atspindys – bangos fronto krypties pakitimas dviejų skirtingų medžiagų sandūroje. Bangos frontas grįžta į tą pačią medžiagą, iš kurios atsklido. Atsispindėti gali visos bangos: šviesa, garsas, radijo signalas ar jūros banga ir kt. Atspindžio dėsnis: kritimo kampas = atspindžio kampas. Skiriamas veidrodinis atspindys, kai banga atsispindi nuo lygaus paviršiaus, ir sklaidusis arba difuzinis atspindys, kai banga atsispindi nuo nelygaus paviršiaus.